ZurichNLP/romansh-municipal-text-corpus huggingface dataset:
Rumantsch: Per il marcau da Glion encurin nus manischunzas e manischunzs voluntaris ch’accumpognan e carreschan persunas attempadas, malsaunas ni cun handicap tier il miedi, tier la terapia ni en spital. Leis vus s’engaschar voluntarmein, essas bugen en contact ed haveis in auto, allura selegrein nus sin Vies contact.
Deutsch: In Ilanz suchen wir freiwillige Fahrer:innen, die betagte, beeinträchtigte und kranke Menschen zum Arzt, zur Therapie oder ins Spital fahren und begleiten. Möchten Sie sich freiwillig engagieren, sind kontaktfreudig und besitzen ein eigenes Auto? Dann freuen wir uns auf Ihre Kontaktaufnahme.
Rumantsch: deliberau la visiun, missiun e las valurs dalla vischnaunca Ilanz/Glion (basa normativa) e concediu in credit per las mesiras d'implementaziun;
Deutsch: die Vision, Mission und Werte für die Gemeinde Ilanz/Glion (normative Basis) verabschiedet und einen Kredit für die Umsetzung gesprochen;
Rumantsch: priu per enconuschientscha il rapport e quen final dallas festivitads 500 onns Stadi liber dallas Treis Ligias (Bundstag 2024) a Glion;
Deutsch: den Schlussbericht und die Schlussabrechnung der Feierlichkeiten 500 Jahre Freistaat drei Bünde (Bundstag 2024) in Ilanz zur Kenntnis genommen;
Rumantsch: priu posiziun tier las revisiuns parzialas dalla lescha per promover la tgira da persunas malsaunas e l'assistenza da persunas attempadas e da persunas che basegnan tgira (Lescha per promover la tgira da persunas malsaunas, LTM; DG 506.000);
Deutsch: zu den zwei Teilrevisionen des Gesetzes über die Förderung der Krankenpflege und der Betreuung von betagten und pflegebedürftigen Personen (Krankenpflegegesetz, KPG; BR 506.000) Stellung genommen;
Rumantsch: La suprastonza communala Ilanz/Glion giavischa a tuttas e tuts in bi temps d'advent, bialas fiastas e tut bien per igl onn 2025.
Deutsch: Der Gemeindevorstand Ilanz/Glion wünscht allen eine besinnliche Adventszeit, frohe Festtage und alles Gute fürs 2025.
Rumantsch: L’Uniun grischuna d’advocats dat gievgia sera, ils 4 da fenadur 2024, a Glion en Casa Cumin (en la stanza da sesidas 4. alzada) naven dallas 18.00 – 19.00 informaziuns da dretg.
Deutsch: Der Bündnerische Anwaltsverband gibt am Donnerstagabend, 4. Juli 2024, in Ilanz im Rathaus (im Sitzungszimmer 4. Stock) von 18.00 – 19.00 Uhr Rechtsauskunft.
Rumantsch: Dapi igl 1. da schaner 2023 ein la lescha e l'ordinaziun davart la promoziun dalla sanadad, dalla prevenziun e dil sport en vigur. Las disposiziuns legalas prevesan da promover las investiziuns en implonts e material, en occurrenzas da sport sco era el menaschi da trenament e da concurrenza d'uniuns cun ina contribuziun finanziala.
Deutsch: Seit 1. Januar 2023 sind das Gesetz und die Verordnung über die Förderung der Gesundheit, Prävention und Sport in Kraft. Die gesetzlichen Bestimmungen sehen vor, dass Investitionen in Anlagen und Materialien, Sportanlässe sowie der Trainings- und Wettkampfbetrieb von Vereinen mit einem finanziellen Beitrag gefördert werden.
Rumantsch: Nus selubin da render attents affons e giuvenils activs denter 5 e 20 onns sco era lur geniturs alla promoziun da G+S da trenaments e da concurrenzas. Per ura da trenament tenor G+S ni concurrenza, per persuna giuvna che ha domicil ella vischnaunca dad Ilanz/Glion, san las contribuziuns vegnir dumandadas. Decisiv ei il liug da domicil digl affon ni giuvenil e buca il liug dall'uniun. Las damondas san vegnir inoltradas via formular online sin la pagina d'internet dalla vischnaunca Ilanz/Glion. Inoltraziuns ein da far entras l'uniun.
Deutsch: Auf die J+S-Förderung des Trainings- und Wettkampfbetriebs möchten wir alle im Verein aktiven Kinder und Jugendlichen zwischen 5 und 20 Jahren und deren Erziehungsberechtigte aufmerksam machen. Pro J+S beitragsberechtigter Trainingsstunde oder Wettkampfeinsatz, pro jugendlicher Person, welche in der Gemeinde Ilanz/Glion wohnhaft ist, können diese Beiträge geltend gemacht werden. Ausschlaggebend ist der Wohnort der Kinder und Jugendlichen und nicht der Standort des Vereines. Die Eingaben haben über den jeweiligen Verein zu erfolgen. Auf der Internetseite der Gemeinde Ilanz/Glion ist ein Online-Formular verfügbar, welches durch den Verein auszufüllen und einzureichen ist.
Rumantsch: (contonschibla telefonicamein: ils 25 da zercladur 2024, ils 4 + 5 + 9 + 10 + 24 da fenadur 2024)
Deutsch: (telefonische Erreichbarkeit: 25. Juni 2024, 4. + 5.+ 9. + 10. + 24. Juli 2024)
Rumantsch: Mesjamna, ils 3 d'avrel 2024 ei fiera a Glion. La via Centrala naven dalla cruschada Rätia e la via dil Glogn entochen avon la moda Decurtins e la Plazza Cumin entochen sur la fontauna ein serradas per tut il traffic naven dallas 06.00 entochen las 19.00 (era per habitontas e habitonts en quei perimeter).
Deutsch: Am Mittwoch, dem 3. April 2024, findet in Ilanz der Warenmarkt statt. Die Via Centrala ab Kreuzung Rätia und die Glennerstrasse bis Moda Decurtins, sowie der gesamte Landsgemeindeplatz bis oberhalb des Stadtbrunnens sind von 06.00 bis 19.00 Uhr für jeglichen Verkehr gesperrt (auch für Anwohnerinnen und Anwohner).
Rumantsch: Tier la via Entadem Vitg vegn per part eregiu ina nova cuvrida. Las lavurs entscheivan ils 25 da mars 2024 e cuozzan circa in'jamna.
Deutsch: An der Strasse Entadem Vitg wird teilweise eine neue Tragschicht eingebaut. Die Bauarbeiten beginnen voraussichtlich am 25. März 2024 und dauern rund 1 Woche.
Rumantsch: La part davon dalla via Entadem Vitg vegn serrada per tut il traffic. Igl access cun vehichels tier las immobilias dalla via Entadem Vitg ei buc'adina garantius duront quei temps.
Deutsch: Der vordere Teil der Strasse Entadem Vitg wird für jeglichen Verkehr gesperrt. Der Zugang mit Fahrzeugen zu den Liegenschaften an der Strasse Entadem Vitg, ist somit während dieser Zeit nicht immer gewährleistet.
Rumantsch: Ulteriuras informaziuns dat la partiziun da construcziun bassa dalla vischnaunca Ilanz/Glion sut la numera da telefon 081 920 15 63.
Deutsch: Weitere Auskünfte erhalten Sie beim Tiefbauamt der Gemeinde Ilanz/Glion (Telefon Nr. 081 920 15 63).
Rumantsch: La vischnaunca dad Ilanz/Glion sepresenta naven dils 25 da mars 2024 sin Instagram e Facebook. Nus selegrein da beneventar ina massa followers sin nos canals ellas reits socialas. Vus anfleis nus sut: @gemeinde_ilanzglion
Deutsch: Die Gemeinde Ilanz/Glion ist neu ab dem 25. März 2024 auf Instagram und Facebook vertreten. Folgt uns gerne unter: @gemeinde_ilanzglion, um stets über Neuigkeiten, Projekte oder Veranstaltungen informiert zu sein. Wir freuen uns über zahlreiche Followerinnen und Follower.
Rumantsch: Per porscher in post da consultaziun nuncumplicau stat il president communal a disposiziun a vischinas e vischins. Aschia san habitontas e habitonts exprimer lur damondas a moda nunbirocratica. L'audienza ha mintgamai liug gievgia dallas 17.00 entochen las 19.00 en casa cumin a Glion. In'annunzia preliminara via info@ilanz-glion.ch ni 081 920 15 15 ei necessaria cun cuorta indicaziun dalla tematica (cavazzin). Il davos termin digl onn ei:
Deutsch: Um für die Bevölkerung eine unkomplizierte Anlaufstelle zu bieten, gibt es eine Sprechstunde mit dem Gemeindepräsidenten. So können Einwohnerinnen und Einwohner ihre Anliegen direkt und unbürokratisch anbringen. Die Sprechstunde findet jeweils am Donnerstag von 17.00 bis 19.00 Uhr im Rathaus in Ilanz statt. Eine vorgängige Anmeldung unter info@ilanz-glion.ch oder 081 920 15 15 mit Angabe der Thematik (Stichwort) ist erforderlich. Der letzte Termin des Jahres ist:
Rumantsch: Sonda, ils 30 da november 2024, ha la fiera d'advent liug a Glion. Nus supplichein Vus da risguardar che las suandontas vias ein serradas quei gi naven dallas 06.00 entochen las 21.00 per tut il traffic (era per las habitontas ed ils habitonts dils quatiers): Via Centrala naven dalla cruschada Hotel Rätia/Caveng Optik e naven dalla Via dil Glogn tochen tier il baghetg dalla banca Raiffeisen e tut las vias d'access el marcau vegl. Plinavon supplichein nus Vus era da risguardar il scamond da parcar per liung dalla Ringmauerstrasse, Via Fussau e Via Porta Sura (per il menaschi d'autos da posta).
Deutsch: Am Samstag, 30. November 2024, findet in Ilanz der Adventsmarkt statt. Wir bitten Sie, folgende Verkehrseinschränkungen zu beachten: die Via Centrala ab Kreuzung Hotel Rätia/Caveng Optik und die Glennerstrasse bis zum Gebäude der Raiffeisenbank sowie alle Zufahrten zur Altstadt sind von 06.00 bis 21.00 Uhr für jeglichen Verkehr gesperrt (auch für Anwohnerinnen und Anwohner). Zudem bitten wir Sie, die Parkverbotszone an der Ringmauerstrasse, Via Fussau und Via Porta Sura zu beachten (für den Postautobetrieb).
Rumantsch: Alla sesida dils 29 d'october 2024 ha la suprastonza communala Ilanz/Glion tractau ils sbozs per ina nova constituziun communala sco era il rapport explicativ e deliberau in messadi per mauns dil parlament communal. En entelgientscha cun il biro parlamentar ha la suprastonza communala tarmess ils 14 da november 2024 tuttas actas ensemen cun il messadi alla cumissiun predeliberonta dil parlament. La cumissiun sa aschia entscheiver cun la lavur. Ils documents corrispundents vegnan surdai al parlament communal a caschun dalla sesida dils 27 da november 2024. La fatschenta ei ussa pia tier il parlament communal.
Deutsch: An seiner Sitzung vom 29. Oktober 2024 hat der Gemeindevorstand Ilanz/Glion die ihm von der Verfassungskommission überwiesenen Entwürfe für eine neue Gemeindeverfassung samt dem erläuternden Bericht beraten und eine Botschaft zum Geschäft zuhanden des Gemeindeparlaments verabschiedet. In Absprache mit dem Parlamentsbüro hat er am 14. November 2024 sämtliche Unterlagen zusammen mit seiner Botschaft an die vorberatende parlamentarische Kommission zugestellt, welche somit ihre Arbeit aufnehmen kann. Das Gemeindeparlament wird anlässlich der Sitzung vom 27. November 2024 mit den Unterlagen bedient. Das Geschäft liegt nun beim Gemeindeparlament.
Rumantsch: Per l'Expo.02 ein capricorns da poliester vegni colurai, ils quals eran part dall'exposiziun. La vischnaunca Ilanz/Glion ei en possess dad 11 capricorns dallas anteriuras vischnauncas (oz fracziuns). Quels capricorns vegnan ussa vendi. La vendita vegn publicada per motivs da transparenza cunquei ch'ei ha gia dau singulas annunzias per capricorns. Ina documentaziun detagliada incl. maletgs dils capricorns anfleis Vus sut www.ilanz-glion.ch.
Deutsch: Für die Expo.02 wurden Polyester Steinböcke bemalt, welche Teil der Ausstellung waren. Die Gemeinde Ilanz/Glion besitzt 11 farbige Steinböcke der ehemaligen Gemeinden von Ilanz/Glion (heute Fraktionen), welche nun zum Kauf angeboten werden. Die Veräusserung wird öffentlich bekannt gemacht, da sich bereits Interessenten für einzelne Steinböcke gemeldet haben. Eine detaillierte Dokumentation inkl. Bilder der Steinböcke finden Sie unter www.ilanz-glion.ch.
Rumantsch: Ils capricorns vegnan vendi alla persuna che porscha il prezi pli ault. Interessents san inoltrar lur proposta da prezi en scret a joelle.jaeger@ilanz-glion.ch entochen ils 16 da december 2024.
Deutsch: Die Steinböcke werden an die meistbietende Person veräussert. Interessenten können ihren Preisvorschlag bis zum 16. Dezember 2024 schriftlich an joelle.jaeger@ilanz-glion.ch einreichen.
Rumantsch: A Glion vegn baghegiau in pumptrack. Per quei motiv sa il pumptrack mobil vegnir plazzaus en in auter liug. Differents loghens ein vegni sclari (parcellas dalla vischnaunca). Quei era cun integrar la scola Ilanz/Glion. Deplorablamein havein buc anflau in liug adattau pervia dalla dimensiun dil pumptrack mobil. Bugen vuless la vischnaunca Ilanz/Glion dar la pusseivladad alla populaziun da trer il pumptrack mobil en ina dallas fracziuns dad Ilanz/Glion. Encuretg vegn per la stad ina surfatscha fixa da ca. 25 x 15 meters (incl. distanza da segirtad, 375 m2). Quella surfatscha duei vegnir mess a disposiziun gratuitamein. La vischnaunca procura per il transport sco era per la montascha e demontascha.
Deutsch: In Ilanz wird ein Pumptrack gebaut. Deshalb darf der mobile Pumptrack weiterziehen. Verschiedene Standorte wurden abgeklärt (gemeindeeigenen Parzellen). Dies auch unter Einbindung der Schule Ilanz/Glion. Leider konnte kein geeigneter Standort aufgrund der Dimension des mobilen Pumptracks gefunden werden. Gerne möchte die Gemeinde der Bevölkerung die Möglichkeit geben, den mobilen Pumptrack in eine der Fraktionen von Ilanz/Glion zu holen. Gesucht wird eine feste, gerade Fläche von ca. 25 x 15 Meter (inkl. Sicherheitsabstände, 375 m2) für die Sommermonate. Diese Fläche soll kostenlos zur Verfügung gestellt werden. Die Gemeinde kümmert sich um den Transport sowie Auf- und Abbau.
Rumantsch: L’Uniun grischuna d’advocats dat gievgia sera, ils 7 da mars 2024, a Glion en Casa Cumin (en la stanza da sesidas 4. alzada) naven dallas 18.00 – 19.00 informaziuns da dretg.
Deutsch: Der Bündnerische Anwaltsverband gibt am Donnerstagabend, 7. März 2024, in Ilanz im Rathaus (im Sitzungszimmer 4. Stock) von 18.00 – 19.00 Uhr Rechtsauskunft.
Rumantsch: approbau parzialmein la damonda per in credit dall'uniun "Städlilauf a Glion" per installar ina tabla da honur "7130" per ils victurs dalla cuorsa sper la Porta Sura a Glion;
Deutsch: die Kreditanfrage des Vereins "Städtlilauf a Glion" für die Erstellung einer Ehrentafel "7130" mit den Siegerinnen/Siegern des Laufs beim Obertor in Ilanz teilweise genehmigt;
Rumantsch: decidiu d'adattar la ruta ufficiala da viandar Luven/Flond, etappa Luven entochen Plaun Tuf, per motivs da segirtad;
Deutsch: aus Sicherheitsgründen die Anpassung der offiziellen Wanderwegroute Luven/Flond, Abschnitt Luven bis Plaun Tuf, beschlossen;
Rumantsch: deliberau la cumpra dil provediment d'aua e dall'ovra hidraulica integrada dalla claustra dominicana a Glion e decidiu igl agir vinavon;
Deutsch: die Übernahme der Wasserversorgung und des Trinkwasserkraftwerks der Ilanzer Dominikanerinnen beraten und das weitere Vorgehen beschlossen;
Rumantsch: approbau la damonda dalla Stradun SA per conceder in dretg da baghegiar sin parcella nr. 10101, Grava da Schmuér, Rueun;
Deutsch: dem Abschluss eines Baurechtsvertrags mit der Stradun AG betreffend Parzelle Nr. 10101, Grava da Schmuér, Rueun zugestimmt;
Rumantsch: approbau la prolungaziun dil contract MKF-1783 cun Repower per la cumpra d'energia ord l'ovra hidraulica integrada el provediment d'aua Luven;
Deutsch: die Verlängerung des Energieabnahmevertrags MKF-1783 mit der Repower für das Trinkwasserkraftwerk Duvin genehmigt;
Rumantsch: L’Uniun grischuna d’advocats dat gievgia sera, ils 5 da settember 2024, a Glion en Casa Cumin (en la stanza da sesidas 4. alzada) naven dallas 18.00 – 19.00 informaziuns da dretg.
Deutsch: Der Bündnerische Anwaltsverband gibt am Donnerstagabend, 5. September 2024, in Ilanz im Rathaus (im Sitzungszimmer 4. Stock) von 18.00 – 19.00 Uhr Rechtsauskunft.
Rumantsch: La direcziun communala Ilanz/Glion ha tenor art. 6 al. 1 dalla lescha davart las uras d'avertura da stizuns dalla vischnaunca Ilanz/Glion fixau las suandontas dumengias da vendita generalas:
Deutsch: Die Geschäftsleitung Ilanz/Glion hat gemäss Art. 6 Abs. 1 des Gesetzes über die Ladenöffnungszeiten der Gemeinde Ilanz/Glion folgende allgemeine Verkaufssonntage festgesetzt:
Rumantsch: Deplorablamein stuein nus adina puspei constatar ch'ei vegn dismess PET ed auters rufids els molocs da rimnar plastic malgrad che quels s'audan buc en quei container. Il plastic rimnaus a casa sto vegnir dismess cun il sac ufficial dalla Regiun Surselva (sac blau). Quel fuorma la basa per saver refinanziar il recicladi dil plastic. Senza quei sac da rimnada setracta ei d'ina dismessa illegala che sto vegnir sancziunada. Per igl interess d'ina dismessa conforma agl uorden supplichein nus da duvrar il futur il sac ufficial per rimnar plastic.
Deutsch: Leider müssen wir in letzter Zeit immer wieder feststellen, dass PET und andere Abfälle über den Sammelmolok für Plastik entsorgt werden. Diese Abfälle gehören nicht in diesem Plastikmolok. Der zuhause gesammelte Plastik muss über den offiziellen Plastiksammelsack der Regiun Surselva entsorgt werden (blauer Sack). Dieser bildet die Grundlage für die Finanzierung des Plastikrecyclings. Ohne diesen Sammelsack handelt es sich um eine illegale Entsorgung, die geahndet werden muss. Im Interesse einer sachgerechten Entsorgung bitten wir Sie, in Zukunft den offiziellen Sammelsack zu verwenden.
Rumantsch: Nus supplichein Vus da deponer il pupi vegl bein cavigliau e ligiau (buc en scatlas ni sacs da plastic) – tochen las 08.00 els loghens da rimnada. Nus rimnein negin cartun e negins sacs da plastic. Tgi che vul sa era purtar il pupi vegl directamein tier il container mess a disposiziun per quei intent. Quel sesanfla ella remisa dil marcau.
Deutsch: Wir bitten Sie, das Altpapier gut gebündelt – und nicht in Schachteln oder Plastiktaschen – vor 08.00 Uhr gut sichtbar an den Sammelstellen zu deponieren. Wir sammeln keinen Karton. Plastiksäcke dürfen nicht mitgenommen werden. Wer will, kann das Altpapier auch direkt zu dem aufgestellten Container bringen. Dieser steht bei der Stadt-Suschte.
Rumantsch: Per fatschentas ed ustrias vegn il pupi rimnaus duront igl onn da scola 2024/25 mintgamai il margis. Tgi che vul far diever da quella purschida sa bugen s'annunziar tier il secretariat dalla scola.
Deutsch: Für Firmen und Restaurants wird das Altpapier im Schuljahr 2024/25 jeweils an Dienstagen gesammelt. Wer von diesem Angebot Gebrauch machen möchte, meldet sich bitte im Schulsekretariat.
Rumantsch: Per ulteriuras damondas stat il secretariat da scola Ilanz/Glion bugen a disposiziun, telefon 081 925 28 29. Bien engraziament per Vies agid.
Deutsch: Für weitere Fragen wenden Sie sich bitte an das Schulsekretariat der Schule Ilanz/Glion unter Tel. 081 925 28 29. Vielen Dank für Ihre Mithilfe.
Rumantsch: Naven dils 26 entochen ils 28 d'uost 2024 vegn la Via Vitg serrada per tut il traffic. In sviament dil plazzal ei pusseivels sin las vias communalas Via Quadra ni Via Cava per vehichels entochen 3.5 t.
Deutsch: Infolge Bauarbeiten muss die Gemeindestrasse Via Vitg vom 26. bis 28. August 2024 für den Verkehr komplett gesperrt werden. Eine Umfahrung der Baustelle ist über die Gemeindestrassen Via Quadras oder Via Cava für Fahrzeuge bis 3.5 t möglich.
Rumantsch: Sin igl attest da votar ei la procedura dalla votaziun per correspondenza declarada. La cuviarta ei da returnar per posta (drova negina francatura supplementara) ni da fierer ella scaffa da brevs dalla vischnaunca dad Ilanz/Glion en casa cumin a Glion e quei entochen dumengia, ils 9 da zercladur 2024 allas 11.00. La scaffa da brevs dall'administraziun communala dad Ilanz/Glion vegn svidada la davosa gada dumengia, ils 9 da zercladur dallas 11.00.
Deutsch: Auf dem Stimmrechtsausweis ist das Vorgehen für die briefliche Stimmabgabe erläutert. Die ausgefüllten Stimmzettel mit dem unterzeichneten Stimmrechtsausweis sind im Couvert (benötigt keine zusätzliche Frankatur) entweder der Post zu übergeben oder in den Briefkasten der Gemeinde Ilanz/Glion beim Rathaus in Ilanz bis Sonntag, dem 9. Juni 2024, um 11.00 Uhr einzuwerfen. Die letzte Leerung des Briefkastens der Gemeindeverwaltung Ilanz/Glion erfolgt am Sonntag, dem 9. Juni 2024, um 11.00 Uhr.
Rumantsch: Sonda, igl 1. da zercladur 2024 vegn il rumien bloccont dallas casadas da Riein rimnaus. Dallas 9.00 – 11.00 tier la Scudera a Riein.
Deutsch: Am Samstag, 1. Juni 2024 findet die Annahme von Sperrgut für private Haushaltungen aus Riein statt. Von 9.00 – 11.00 Uhr bei der Scudera in Riein.
Rumantsch: Exposiziun publica dal project da vias 748.00, Via Val S. Pieder, Schlifras - Neufundland km 0.582 – km 1.132
Deutsch: Öffentliche Auflage Strassenprojekt 748.00, Valserstrasse, Schlifras - Neufundland km 0.582 - km 1.132
Rumantsch: Las actas dal project èn exponidas dals 27 matg 2024 fin ils 26 zercladur 2024 en l'administraziun communala, vischnanca da Ilanz/Glion, Plazza Cumin 9, 7130 Ilanz/Glion, per prender invista (art. 20 da la Lescha chantunala davart las vias, LVias; DG 807.100). Durant il temp d'exposiziun pon ils documents er vegnir consultads e chargiads giu sut www.tiefbauamt.gr.ch > Rumantsch > Actualitads. La nova axa da la via (mellen) e las lingias da construcziun (blau) èn stajadas respectivamain marcadas en la cuntrada.
Deutsch: Die Projektakten liegen vom 27. Mai 2024 bis 26. Juni 2024 in der Gemeindeverwaltung, Gemeinde Ilanz/Glion, Plazza Cumin 9, 7130 Ilanz/Glion, zur Einsicht auf (Art. 20 des kantonalen Strassengesetzes; StrG, BR 807.100). Sie können während der Dauer der Auflage auch unter www.tiefbauamt.gr.ch > Aktuelles eingesehen und heruntergeladen werden. Die neue Strassen-achse (gelb) ist im Gelände ausgesteckt beziehungsweise markiert.
Rumantsch: - dumonda da permissiun per inducir aua persa betg smerdada en in'aua da surfatscha tenor l'art. 7 al. 2 da la Lescha federala davart la protecziun da las auas
Deutsch: - Gesuch um Bewilligung für das Einleiten von nicht verschmutztem Abwasser in ein oberirdisches Gewässer nach Art. 7 Abs. 2 des Gewässerschutzgesetzes.
Rumantsch: - dumonda da permissiun per projects da construcziun en secturs spezialmain periclitads tenor l'art. 19 al. 2 da la Lescha federala davart la protecziun da las auas
Deutsch: - Gesuch um Bewilligung von Bauvorhaben in besonders gefährdeten Bereichen nach Art. 19 Abs. 2 des Gewässerschutzgesetzes.
Rumantsch: objecziuns cunter il project d'exposiziun e cunter las dumondas per ulteriuras permissiuns ch'èn colliadas cun quel sco er cunter in'expropriaziun previsa e cunter sia dimensiun;
Deutsch: a) Einwände gegen das Auflageprojekt und die damit verbundenen Gesuche für weitere Bewilligungen sowie gegen eine vorgesehene Enteignung und deren Umfang;
Rumantsch: dumondas d'indemnisaziun, en spezial pretensiuns per ils dretgs che vegnan fatgs valair e per autras pretensiuns che resultan dal dretg chantunal d'expropriaziun. La rectificaziun da questas dumondas ha lieu suenter l'approvaziun dal project en la procedura per l'acquist da terren.
Deutsch: b) Entschädigungsbegehren, namentlich Forderungen für die beanspruchten Rechte und andere Forderungen, die sich aus dem kantonalen Enteignungsrecht ergeben. Die Bereinigung dieser Begehren erfolgt anschliessend an die Projektgenehmigung im Landerwerbsverfahren.
Rumantsch: Protestas ston vegnir inoltradas entaifer il temp d'exposiziun cun ina curta motivaziun al Departament d'infrastructura, energia e mobilitad dal Grischun, Stadtgartenweg 11, 7001 Cuira.
Deutsch: Einsprachen sind innert der Auflagefrist mit einer kurzen Begründung dem Departement für Infrastruktur, Energie und Mobilität Graubünden, Ringstrasse 10, 7001 Chur, einzureichen.
Rumantsch: L’Uniun grischuna d’advocats dat gievgia sera, ils 7 da november 2024, a Glion en Casa Cumin (en la stanza da sesidas 4. alzada) naven dallas 18.00 – 19.00 informaziuns da dretg.
Deutsch: Der Bündnerische Anwaltsverband gibt am Donnerstagabend, 7. November 2024, in Ilanz im Rathaus (im Sitzungszimmer 4. Stock) von 18.00 – 19.00 Uhr Rechtsauskunft.
Rumantsch: Muort cultivaziun digl uaul Barschaus (Schnaus), ei ord motivs da segirtad da quintar cun impediments e temps da spetga da passadi naven dils 4 da november 2024 entochen ils 20 da december 2024 duront il temps da lavur (gliendisgis entochen vendergis dallas 7.30 – 17.00).
Deutsch: Infolge Waldpflegeeingriff in Barschaus (Schnaus), muss aus Sicherheitsgründen vom 4. November 2024 bis am 20. Dezember 2024 während den Arbeitszeiten (Montag bis Freitag von 7.30 – 17.00 Uhr) mit Beeinträchtigungen und Wartezeiten gerechnet werden.
Rumantsch: In'annunzia ei necessaria entochen mesjamna, ils 6 da november 2024 tier Angela Gulli, post da coordinaziun per la cultura Ilanz/Glion, e-mail: kultur@ilanz-glion.ch
Deutsch: Eine Anmeldung ist erforderlich bis Mittwoch, 6. November 2024 bei Angela Gulli, Koordinationsstelle Kultur Ilanz/Glion, E-Mail: kultur@ilanz-glion.ch
Rumantsch: Invitaziun all'occurrenza d'avertura ed informaziun gievgia, ils 31 d'october 2024 allas 16.00 sin la nova plazza d'autos da posta a Glion (da macort'aura el hotel Eden)
Deutsch: Einladung zur Eröffnungs- und Informationsveranstaltung am Donnerstag, 31. Oktober 2024 um 16.00 Uhr auf dem neuen Postautoplatz in Ilanz (bei schlechtem Wetter im Hotel Eden)